פרוטוקול מליאת המועצה מס' 8/2017

בישיבת מליאת המועצה אשר התקיימה ביום שני כז' אלול תשע"ז 18/9/17 בשעה 20:00

בלשכת ראש המועצה,

השתתפו: מר ישראל אמרוסי- ראש המועצה, מר משה עוקבי-סגן ומ"מ ראש המועצה,

 מר יוסי ג'ינו- סגן ראש המועצה, מר שלמה אוביצקי- סגן ראש המועצה,

 מר יאיר חורי- חבר המועצה,

 מר חנניה דהן- חבר המועצה, הגב' חגית עוקבי- חברת המועצה.

נוכחים: מר יחיאל עובדיה- מזכיר/גזבר, עו"ד אייל פרח- יועמ"ש המועצה,

 הגב' איריס שחף- מבקרת פנים, הגב' לילך דהן -קלדנית, תושבי המקום.

על סדר היום:

1)אישור פרוטוקול מליאת המועצה מס' 7/2017 מיום 21/8/17

2) אישור פתיחת תב"ר חדש מס' 712- סימון כבישים והתקני בטיחות 2017

 ע"ס 101,117 ₪, עפ"י אישור משרד התחבורה מיום 8/8/17 , המצ"ב,

 מקורות מימון: השתת' משרד התחבורה 90% ע"ס -. 91,059 ₪

 השתת' המו"מ מגדל 10% ע"ס -. 10,118 ₪.

3) אישור פתיחת תב"ר חדש מס' 713 ע"ס 800,000 ₪ לביצוע כבישים 2,3,7

 עפ"י אומדן מתכנן, המימון מיתרת קרן פיתוח כבישים.

4) אישור פתיחת תב"ר חדש מס' 714 ע"ס 20,000 ₪ לביצוע רכישת מצוף לחוף מוכרז,

 מקורות המימון: מענק משרד הפנים עפ"י התחייבות מיום 12/7/17, המצ"ב.

5) אישור פתיחת תב"ר חדש מס' 715 לביצוע שילוט במקטע חוף מגדל ע"ס 40,000 ₪,

 מקורות המימון: התחייבות משרד הפנים מיום 12/7/17 ,המצ"ב.

6) אישור פתיחת תב"ר חדש מס' 716 לרכישת ציוד רפואי, ע"ס 25,000 ₪ ,

 מקורות מימון: התחייבות משרד הפנים מיום 12/7/17, המצ"ב.

7) אישור פתיחת תב"ר חדש מס' 717- הנגשת נכים,בסך 50,000 ₪

 מקורות המימון: התחייבות משרד הפנים 12/7/17, המצ"ב.

8) אישור פתיחת תב"ר חדש מס' 718 לשיפוץ סוכת הצלה, ע"ס 30,000 ₪ ,

 מקורות מימון: התחייבות משרד הפנים מיום 12/7/17, המצ"ב.

9) אישור פתיחת תב"ר חדש מס' 719- לרכישת כסאות למציל, ע"ס 11,000 ₪ ,

 מקורות מימון: התחייבות משרד הפנים מיום 12/7/17, המצ"ב.

10) אישור פתיחת תב"ר חדש מס' 720- לרכישת משקפת למציל ע"ס 4,000 ₪ ,

 מקורות מימון: התחייבות משרד הפנים מיום 12/7/17, המצ"ב.

11) אישור פתיחת תב"ר חדש מס' 721- הצללת גני משחקים בסך 120,000 ₪ ,

 מקורות מימון: התחייבות משרד הפנים- תקציב פיתוח.

12) אישור קידום מימון אמות מידה של המועצה במפעל הפיס לשנים 2019-2020

 בסך 1 מיליון ₪, וכן ניצול יתרת המענק לשנת 2018 בסך 350 אלש"ח- להשלמת

 פיתוח נחל חוצה ישוב ובניית מגרש קט רגל, מצ"ב מסמך מפעל הפיס מיום 17/8/17

13) שונות: מכתבים שנשלחו ע"י חבר המועצה מר חנניה דהן מיום 10/9/17

המשך...

המשך פרוטוקול מליאת המועצה מס' 8/2017

**הקדמה:**

**ראש המועצה פותח את הישיבה בקריאת תהילים שנקרא ע"י הרב יגאל ממליה. הרב מברך את המשתתפים ומאחל להם שנה טובה, רוב נחת, הצלחה בכל המובנים.**

**ראש המועצה מברך לשנה טובה את כל משתתפי הישיבה.**

**הרמת כוסית לשנה טובה**

**יוסי ג'ינו–**מעלה את נושא מתחם הרב. 50,000 ₪ לשיפוץ לבתי כנסת להביא דו"ח ביצוע**.**

**.**

**ראש המועצה -** למתחם הרב הוקצה 100,000 ₪ , 50,000 לכולל, 50,000 ₪ לספריה התורנית. בכולל נעשתה חריגה אחרי שעשו עבודה. מה שנשאר אחרי ה 100,000 יסודר בספריה התורנית. מיד אחרי החג יכנס קבלן לסדר את הכל.

**החלטות:**

**סעיף מס' 1 –** אישור פרוטוקול מליאה

פרוטוקול מליאת המועצה 7/2017 מיום 21/8/17 אושר ברוב קולות.

בעד הצביעו: ישראל אמרוסי, יוסי ג'ינו, משה עוקבי, יאיר חורי, שלומי אוביצקי.

נגד הצביעו: חנניה דהן, חגית עוקבי.

חנניה דהאן– מתנגד, מכיוון שהפרוטוקול היה אמור להישלח למשרד הפנים במח' לחיוב אישי בגין הזמנת עבודה שלא קיבלה אישור אז אנו מתנגדים לכך. במידה ויבוצע מה שיוחלט במועצה נצביע בעד.

**סעיף מס' 2 -** אישור פתיחת תב"ר חדש מס' 712- סימון כבישים והתקני בטיחות 2017

מליאת המועצה מאשרת ברוב קולות תב"ר מס' 712- סימון כבישים והתקני בטיחות

ע"ס 101,117 ₪, עפ"י אישור משרד התחבורה מיום 8/8/17 , המצ"ב,

 מקורות מימון: השתת' משרד התחבורה 90% ע"ס -. 91,059 ₪

 השתת' המו"מ מגדל 10% ע"ס -. 10,118 ₪.

בעד הצביעו: ישראל אמרוסי, יוסי ג'ינו, משה עוקבי, יאיר חורי,שלומי אוביצקי.

נגד הצביעו: חנניה דהן, חגית עוקבי.

חנניה דהאן וחגית עוקבי**-** אנו מתנגדים. מכיוון שנעשים עבודות ללא אישור מליאה ומובאים אח"כ לאישור מליאה, אין מינהל תקין במועצה, אתם מתנהגים כבשלכם. אנו ניגש למשרד הפנים שימנה חשב מלווה למועצה.

יחיאל עובדיה– המועצה קיבלה הצעות מחיר, פתחנו את ההצעות בוועדת קניות כאשר לוועדה השתתף מר שלומי אוביצקי ההחלטה אושרה יצאה הזמנה מסודרת מתקציב תב"ר מאושר הכל כדת וכדין**.**

חנניה דהאן-את זה יבדוק משרד הפנים.

המשך...

 המשך לפרוטוקול מליאת המועצה מס' 8/2017

**סעיף מס' 3-** אישור פתיחת תב"ר חדש מס' 713 לביצוע כבישים 2,3,7

יחיאל עובדיה – אנה מהנדסת המועצה- הוזמנה ע"מ שתסביר את התוואי ואת המיקום.

הכביש הוא נותן מענה ל – 2 הבתים, בית שכבר נבנה ולא קיבל טופס אכלוס והבית השני לא מקבל היתר בניה בכלל עד שלא נבצע את הכביש.

אנה– מסבירה את התוואי והמיקום. אנה מסבירה גם לגבי התאורה שהתאורה הסולרית יותר חסכונית. כמו כן מסבירה לגבי הכביש והמדרכה, אורך הכביש 140. ישנו אומדן אני לא יכולה להבטיח שלא יהיו חריגות.

החלטה: מליאת המועצה מאשרת פה אחד פתיחת תב"ר חדש מס' 713 ע"ס 800,000 ₪

לביצוע כבישים 2,3,7 ולחייב את בעלי המגרשים הגובלים לאורך הכביש בהיטלי פיתוח.

**סעיף מס' 4 -** אישור פתיחת תב"ר חדש מס' 714 לביצוע רכישת מצוף לחוף מוכרז

מליאת המועצה מאשרת ברוב קולות פתיחת תב"ר חדש 714 ע"ס 20,000 ₪

לביצוע רכישת מצוף לחוף מוכרז

בעד הצביעו: ישראל אמרוסי,עוקבי משה,שלמה אוביצקי,יוסי ג'ינו, יאיר חורי.

נגד הצביעו: חנניה דהן,חגית עוקבי.

 חנניה דהאן– אני מתנגד מכיוון שאנחנו לא צינור להעברת כספים. אם משרד הפנים רוצה

 להעביר כספים יעביר לחוף ישירות.

**סעיף מס' 5-** אישור פתיחת תב"ר חדש מס' 715 לביצוע שילוט במקטע חוף מגדל

מליאת המועצה מאשרת פה אחד פתיחת תב"ר חדש מס' 715- ביצוע שילוט במקטע חוף מגדל

ע"ס 40,000 ₪ .

**סעיף מס' 6 -** אישור פתיחת תב"ר חדש מס' 716 לרכישת ציוד רפואי

מליאת המועצה מאשרת ברוב קולות פתיחת תב"ר חדש מס' 716-רכישת ציוד רפואי

ע"ס 25,000 ₪ .

בעד הצביעו: ישראל אמרוסי,עוקבי משה,שלומי אוביצקי,יוסי ג'ינו,יאיר חורי.

נגד הצביעו: חנניה דהן,חגית עוקבי.

חנניה דהאן וחגית עוקבי - נגד. אני מתנגד מכיוון שאנחנו לא צינור להעברת כספים. אם משרד הפנים רוצה להעביר כספים יעביר לחוף ישירות.

**סעיף מס' 7 -**אישור פתיחת תב"ר חדש מס' 717- הנגשת נכים

מליאת המועצה מאשרת ברוב קולות פתיחת תב"ר חדש מס' 717- הנגשת נכים ע"ס 50,000 ₪ בעד הצביעו: ישראל אמרוסי,משה עוקבי,שלמה אוביצקי,יוסי ג'ינו,יאיר חורי.

נגד הצביעו: חנניה דהן,חגית עוקבי..

**סעיף מס' 8 -**אישור פתיחת תב"ר חדש מס' 718 לשיפוץ סוכת הצלה

מליאת המועצה מאשרת ברוב קולות פתיחת תב"ר חדש מס' 718-שיפוץ סוכת הצלה

ע"ס 30,000 ₪.

בעד הצביעו: ישראל אמרוסי,עוקבי משה,שלמה אוביצקי,יוסי ג'ינו,יאיר חורי.

נגד הצביעו: חנניה דהן,חגית עוקבי, שנימקו התנגדותם מאותם הטעמים.

המשך...

המשך פרוטוקול מליאת המועצה מס' 8/2017

**סעיף מס' 9 -**אישור פתיחת תב"ר חדש מס' 719- לרכישת כסאות למציל

מליאת המועצה מאשרת ברוב קולות פתיחת תב"ר חדש מס' 719- רכישת כסאות למציל

ע"ס 11,000 ₪ .

בעד הצביעו: ישראל אמרוסי,עוקבי משה,שלמה אוביצקי,יוסי ג'ינו,יאיר חורי.

נגד הצביעו: חנניה דהן,חגית עוקבי, שנימקו התנגדותם מאותם הטעמים.

**סעיף מס' 10 -**אישור פתיחת תב"ר חדש מס' 720- לרכישת משקפת למציל

מליאת המועצה מאשרת ברוב קולות פתיחת תב"ר חדש מס' 720- רכישת משקפת למציל

ע"ס 4,000 ₪ .

בעד הצביעו: ישראל אמרוסי,עוקבי משה,שלמה אוביצקי,יוסי ג'ינו,יאיר חורי.

נגד הצביעו: חנניה דהן,חגית עוקבי, שנימקו התנגדותם מאותם הטעמים.

**סעיף 11-**אישור פתיחת תב"ר חדש מס' 721- הצללת גני משחקים

מליאת המועצה מאשרת פה אחד פתיחת תב"ר חדש מס' 721-הצללת גני משחקים

ע"ס 120,000 ₪ .

**סעיף מס' 12**-אישור קידום מימון אמות מידה של המועצה במפעל הפיס לשנים 2019-2020

ישראל עמרוסי- יש שטח ציבורי של כ 5 דונם ועל השטח הזה עושים פארק משחקים לילדי מגדל. בתוך מתחם זה יהיה תקצוב של 600,000 ₪ לפארק כת רגל לילדים. לפי הערכות מתכננים אנחנו צריכים הקצבות של מפעל הפיס. מבקש את עזרתכם והשתתפותכם בהצבעה זו.

יחיאל עובדיה **–**אחרי אישורכם נפעל לקידום. ישנם תוכניות מפורטות.

אנה בורדצקי–מסבירה את התוכניות.

**החלטה:** מליאת המועצה מאשרת ברוב קולות קידום מימון אמות מידה של המועצה-

במפעל הפיס לשנים 2019-2020 בסך 1 מיליון ₪ ,וכן ניצול יתרת המענק לשנת 2018

בסך 350 אלש"ח- להשלמת פיתוח נחל חוצה ישוב ובניית מגרש קט רגל.

המועצה תפנה למפעל הפיס לאישור.

בעד הצביעו: ישראל אמרוסי,משה עוקבי,שלמה אוביצקי,יוסי ג'ינו,יאיר חורי.

נגד הצביעו: חנניה דהן,חגית עוקבי.

**סעיף מס' 13- שונות:** מכתבים שהגיש חבר המועצה מר חנניה דהן מיום 10/9/17

**מכתב מס' 1: צהרון**

יחיאל עובדיה- מקריא מכתב שקיבל לגבי צהרון מגדל – צהרון רווחה וצהרון רגיל.

נורית השיבה למכתב ויחיאל מקריא את תשובתה,כדלהלן: "המועדונית הינה מסגרת טיפולית

משלימה שנותנת מענה לילדים ומשפחות עם קשיים, זו אחת ממסגרות הרווחה וגם מתוקצבת

בהתאם ממשרד הרווחה. הילדים מקבלים טיפול רגשי ע"י דרמה תרפיה ונמצא עו"ס גבריאל ליפמן שמלווה ועובד עם המשפחות והמסגרות החינוכיות".

הנושא ייבדק באם ניתן לקיים את הפעילות במבנה המעון הישן.

המשך...

המשך פרוטוקול מליאת המועצה מס' 8/2017

**מכתב מס' 2**– **הסעות בי"ס בית יוסף:** יחיאל מקריא.

הנושא – בקשה שתלמידי בית ספר בית יוסף לא ישלמו הסעה כמו שכל ילדי מגדל לא משלמים.

ישראל עמרוסי– אנחנו בסוף שנת כספים. כרגע אני לא יכול להבטיח הסעה חינם. שנה הבאה אתקצב זאת. אני מתחייב לתקציב שנה הבאה זה יכנס לתקציב.

**מכתב מס' 3**– **צווי סגירה:** לקבל החלטה שמורה לראש המועצה להוציא צווי סגירה נגד מפעילי דירות, מפעילים אותם כצימרים. יחיאל מקריא את המכתב. ישנו רעש לכלוך וכו'.

עו"ד אייל פרח– ישנם אפשרויות להוציא כתבי אישום כנגד אותם אנשים. אפשר להוציא צווי סגירה על פי חוק רישוי עסקים. בגלל התחייבות חוזית הוסמכתי ע"י היועמ"ש לשמש כתובע לרישוי עסקים. במשך השנה האחרונה לא הגשנו כתבי אישום. הנושא יצור בעיה כי היועמ"ש לא ירצה להאריך את ההסמכה.

המועצה צריכה למגר את התופעה. אם המועצה תחליט אנחנו נפעל.

חנניה דהאן– אני מדבר על בית שקיבל היתר למגורים ובין לילה נהפך לוילה לצימרים. מי שמפריע לשכנים כן. אם זה צימר שקיבל היתר כחוק אין בעיה. למה הציבור צריך לסבול. ישנו מערב פרוע. הוועדה לא עושה כלום והמועצה לא עושה כלום. באים אנשים מבחוץ ועושים פה מה שרוצים. איכות החיים נפגעת.

יוסי ג'ינו– בעניין זה אין צדק, בשכונה שלי יש את הדברים האלה. מה שקרה אנשים קיבלו היתר בניה למגורים. זה מה הם עשו בפנים לא מענייננו. אבל, ברגע שהפכו את זה לוילה לצימרים זה לא בסדר. מדובר בוילות להשכרה שבאופן קבוע באים אנשים עושים מוזיקה בשר על האש ומהווים מטרד.

לכן, אין לנו הרבה כאלה. היועמ"ש צריך לקבל דיווח איפה יש. הוועדה אין לה עניין ברעש ובשר על האש. יש פה בתים שלא עשו עבירות בנייה.

צריך לקבל דיווח איזה בית מהווה מטרד.

צריך להתייחס לתלונות המתקבלות- כלפי עבריינים המגיעים לפה.

יאיר חורי– אני בעד שיפעלו נגד כל בעלי הוילות האלה שמהווים מטרד. צריכה להיות אכיפה סלקטיבית. הם פועלים ללא רישוי עסק. צריך לזמן את יועמ"ש הועדה לפה ולראות איך פועלים נגד האנשים.

עו"ד אייל פרח– אפשר לפעול, גם הוועדה צריכה לפעול. אנחנו צריכים לקבל תלונות מתושבים ולפעול נגד המטרד.

יש חוק רישוי עסקים – צריך לפעול נגד מישהו שאמור להיות עסק.

אי אפשר לאפשר לקבל רישיון עסק.

במקרה כזה – צריך להוציא צו מינהלי לפי חוק רישוי עסקים.

ישראל המועצה – צריך לזמן את היועמ"ש של הועדה וצריך לראות מה עושים.

צריך לזמן דיון נוסף. ולהחליט החלטות.

**מכתב מס' 4** – להוציא למכרז את הנהלת החשבונות של המועצה.

יחיאל עובדיה– יצאנו למכרז חוקי. יש לנו חוזה שהארכנו אותו לחמש שנים. הארכה אחרונה הייתה עד מאי 2018.

 **ראש המועצה מחלק שי לכל המשתתפים**

 **הישיבה ננעלה בשעה 21:30**

----------------------------------- -----------------------------------

יחיאל עובדיה-גזבר/מזכיר ישראל אמרוסי-ראש המועצה